Paġna 2019/C 283/01 BĊE/2019/24 IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 27.1 tiegħu, Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. Il-mandat tal-awdituri esterni attwali tal-Bank Ċentrali ta' Malta, PricewaterhouseCoopers, intemm wara l-awditu għas-sena finanzjarja 2018. Għalhekk jenħtieġ li jinħatru awdituri esterni mis-sena finanzjarja 2019. Il-Bank Ċentrali ta' Malta għażel lil KPMG bħala l-awdituri esterni tiegħu għas-snin finanzjarji 2019 sa 2025, Huwa rrakkomandat illi KPMG għandhom jinħatru bħala l-awdituri esterni tal-Bank Ċentrali ta' Malta għas-snin finanzjarji 2019 sa 2025. Magħmul fi Frankfurt am Main, il-25 ta' Lulju 2019. Il-Greċja Klassi 1.3. Ġobon Il-"Κρασοτύρι Κω" (Krasotiri Ko)/it-"Τυρί της Πόσιας" (Tiri tis Possias) huwa ġobon artab magħmul mill-baqta li ġejja mill-ħalib ippasturizzat jew mhux ipproċessat tan-nagħaġ jew tal-mogħoż, jew minn taħlita ta' ħalib tan-nagħaġ u tal-mogħoż, wara ż-żieda tat-tames. Dan jitħalla jimmatura għal mill-inqas ġurnata fis-salmura u mbagħad għal mill-inqas xahar fil-karfa tal-inbid magħrufa bħala "possia". Il-"possia" hija taħlita magħquda ta' sediment tal-inbid aħmar mgħolli, jew karfa, li għandha riħa tfuħ ħafna. Il-kulur: kompletament abjad fuq ġewwa. Fuq barra, il-ġobon ikollu lewn ħamrani li jieħdu mill-kulur tal-karfa tal-inbid. L-intensità tal-kulur tiddependi mill-kulur tal-karfa tal-inbid u minn kemm il-ġobon idum espost għaliha waqt li jkun qed jimmatura. Il-forma: forma ta' ċilindru asimmetriku, twil u skanalat, b'għafsiet evidenti kkawżati mit-"tyrovoli", jew mill-forma tal-ġobon, li tintuża biex tissaffa l-baqta. Il-konsistenza: ġobon artab. Kontenut minimu ta' xaħam fil-materja niexfa: 43 % w/w Kontenut massimu ta' ilma: 56 % Riħa tfuħ u li tispikka tal-inbid u togħma kemxejn aċiduża. Il-ħalib li jkun se jintuża għall-produzzjoni tal-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) huwa ħalib ippasturizzat jew mhux ipproċessat tan-nagħaġ jew tal-mogħoż, jew taħlita ta' ħalib tan-nagħaġ u tal-mogħoż, prodott fiż-żona ddefinita. Ma għandux ikun ħalib tal-bott jew ikun fih xi ingredjent minn dawn li ġejjin: ħalib tat-trab, ħalib tal-bott, kaseinat tal-potassju, sustanzi kuluranti, preservattivi jew addittivi oħrajn. Ma jridx ikun fih antibijotiċi, pestiċidi jew sustanzi oħrajn li jagħmlu l-ħsara. Il-ħalib tan-nagħaġ u/jew tal-mogħoż li jintuża biex isir il-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) irid jiġi esklussivament minn razez tan-nagħaġ u tal-mogħoż imrobbija b'mod tradizzjonali fuq il-gżira ta' Kos u adattati għaliha. Dan minħabba li l-ħalib prodott għandu karatteristiċi speċifiċi tal-kwalità bis-saħħa tal-mikroklima distinta tal-gżira u tal-flora rikka li hemm fil-mergħat naturali li jipprovdu parti mid-dieta ta' kuljum tal-annimali. Il-karfa tal-inbid ("possia") li tintuża għall-maturazzjoni tal-ġobon trid tiġi esklussivament minn varjetajiet ta' għeneb tal-inbid permessi fiż-żona ġeografika ddefinita. Hija trid tkun ġiet prodotta minn dawk li jkabbru d-dwieli b'mod lokali bl-użu ta' metodi tradizzjonali li ngħaddew minn ġenerazzjoni għall-oħra. Il-"possia" li tintuża trid tkun ta' kwalità tajba u jkollha riħa tfuħ ħafna. Hija tista' tintuża kif inhi jew wara li tkun ġiet dilwita bl-inbid. It-tames li jintuża fil-proċess tal-produzzjoni huwa tames tal-annimali prodott jew b'mod tradizzjonali jew b'mod kummerċjali. Il-materja prima li tintuża għall-produzzjoni tal-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias), jiġifieri l-ħalib tan-nagħaġ u tal-mogħoż u l-karfa tal-inbid, jew il-"possia", tiġi prodotta fiż-żona ġeografika ddefinita. Dan minħabba r-raġunijiet spjegati fil-punt 3.3. Anke l-ipproċessar u l-produzzjoni jsiru fiż-żona ġeografika ddefinita: il-ħalib tan-nagħaġ u tal-mogħoż jinħadem biex isir ġobon li mbagħad jiġi mmaturat fil-karfa tal-inbid (il-"possia") prodotta lokalment biex isir il-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias). Dan biex il-kwalità tal-prodott ma tonqos bl-ebda mod. L-ippakkjar irid isir fiż-żona minħabba li Kos hija gżira u l-prodott huwa fraġli. Il-ġobon irid jiġi ppakkjat immedjatament biex jiġu ppreservati bis-sħiħ il-karatteristiċi li tagħtih il-karfa tal-inbid. Kull trasport tal-prodott mhux ippakkjat jipperikola l-kwalità tiegħu. Ta' min jinnota li x-xerrejja jistgħu jixtru l-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) bit-tikketta personali tal-produttur fiż-żona ġeografika ddefinita u mbagħad jerġgħu jippakkjawh jew iqattgħuh 'il barra miż-żona, sakemm tiġi żgurata t-traċċabbiltà. Iż-żona ġeografika ddefinita hija magħmula mill-gżira kollha ta' Kos. Mil-lat amministrattiv, il-gżira ta' Kos tifforma parti mill-Unità Reġjonali ta' Kos fir-Reġjun tal-Eġew tan-Nofsinhar. Ir-rabta bejn il-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) u l-inħawi ġeografiċi tal-gżira ta' Kos ġejja mill-karatteristiċi partikulari tal-kwalità tiegħu, kif ukoll mir-reputazzjoni tiegħu. Il-gżira ta' Kos għandha klima Mediterranja, ikkaratterizzata minn sjuf sħan u xotti u xtiewi moderati u b'ħafna xita. Il-gżira kollha kemm hi hija pajsaġġ kumpless b'żoni distinti ta' muntanji, għoljiet u pjanuri. It-topografija għandha rwol importanti peress li fil-muntanji tagħmel relattivament ħafna xita. Minħabba f'hekk, dawn jaffettwaw l-idroloġija u l-ambjent taż-żoni aktar fil-baxx tal-gżira, li fiha nsibu għadd kbir ta' nixxigħat u ta' pjanuri. It-trobbija tan-nagħaġ u tal-mogħoż fil-gżira ta' Kos għadha ssir b'mod nomadiku — dan ifisser li l-annimali jirgħu fil-mergħat selvaġġi matul il-jum u jingħalqu f'postijiet temporanji li jservu ta' kenn bil-lejl biss. Id-dieta tal-annimali tiddependi ħafna fuq ir-ragħi f'mergħat naturali b'kapaċità baxxa iżda li huma partikularment rikki fil-flora. Il-fawna tal-gżira tinkludi madwar elf speċi differenti ta' pjanti. Skont CORINE 2000, hemm mergħat naturali mxerrdin mal-gżira kollha, u fosthom hemm tnejn li huma partikularment notevoli. Waħda, li tinsab fil-Lvant tal-gżira, tkopri erja tas-superfiċje ta' 1 119-il ettaru. L-oħra tinsab bejn Pylion, Antimacheia u Kardamaina, u tkopri erja tas-superfiċje ta' madwar 400 ettaru. L-għarfien espert tal-produtturi lokali u l-esperjenza twila tagħhom fil-produzzjoni tal-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias), li nkisbet matul is-snin u li ngħaddiet minn ġenerazzjoni għall-oħra u tinkludi l-preparazzjoni tal-karfa tal-inbid (il-"possia") u l-użu tal-forom tal-ġobon (it-"tyrovoli") biex tissaffa l-baqta, wkoll għenu biex jinħoloq dan il-ġobon uniku li jgawdi minn reputazzjoni tajba mifruxa ferm. il-karatteristiċi organolettiċi tiegħu (riħa tfuħ u li tispikka tal-inbid u togħma kemxejn aċiduża); il-forma u l-kulur karatteristiċi tiegħu (forma ta' ċilindru asimmetriku, twil u skanalat, b'għafsiet evidenti, kompletament abjad fuq ġewwa b'lewn ħamrani fuq barra); minħabba l-karatteristiċi speċifiċi tiegħu, il-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) kiseb reputazzjoni tajba ferm fil-komunità lokali tal-gżira ta' Kos, kif ukoll fil-bqija tal-Greċja. Dan huwa evidenti mill-għadd ta' referenzi għalih fuq siti web li fihom jingħataw riċetti tradizzjonali u preżentazzjonijiet minn koki famużi, kif ukoll mill-għadd ta' referenzi għalih fl-artikli fil-gazzetti lokali. Il-proċess tal-produzzjoni huwa uniku primarjament minħabba li l-ġobon jitħalla jimmatura f'karfa tal-inbid prodotta lokalment ("possia"), li tiġi prodotta minn dawk li jkabbru d-dwieli b'mod lokali bl-użu ta' metodi tradizzjonali li ilhom jintużaw għal sekli sħaħ. Huwa proprju minħabba li l-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) jitħalla jimmatura fil-karfa tal-inbid li huwa jikseb ħafna mill-karatteristiċi organolettiċi speċifiċi tiegħu, speċjalment it-togħma kemxejn aċiduża tiegħu u r-riħa tfuħ u li tispikka tal-inbid tiegħu. Il-kwalità tajba tal-karfa li tintuża ġejja mit-tradizzjoni tal-gżira li tipproduċi nbejjed ta' kwalità. Dan huwa evidenti mill-fatt li diversi varjetajiet ta' nbid mill-gżira ta' Kos huma rrikonoxxuti bħala Indikazzjonijiet Ġeografiċi Protetti. Il-kwalità tal-ħalib li jintuża fil-proċess tal-produzzjoni ġejja mill-karattru distint tal-klima Mediterranja tal-gżira, kif ukoll mill-veġetazzjoni rikka li hemm fil-mergħat selvaġġi li jinsabu mxerrdin mal-gżira kollha u li jipprovdu r-ragħa għar-razez tan-nagħaġ u tal-mogħoż imrobbija b'mod tradizzjonali fuq il-gżira ta' Kos u li ilhom adattati għal din il-gżira għal iktar minn seklu. Intwera li l-ikel li jieklu l-annimali li minnhom jittieħed il-ħalib jaffettwa l-karatteristiċi organolettiċi tal-ħalib li huma jipproduċu. Dan minħabba li s-sustanzi aromatiċi tal-pjanti li jieklu jiġu ttrasferiti fil-ħalib. It-"tyrovoli" huwa basket tradizzjonali minsuġ mill-qasab twal li nsibu fuq il-gżira ta' Kos. Floku jistgħu jintużaw forom tal-plastik b'forma ta' tubu li jistgħu jintużaw għall-ikel, li jkun fihom toqob biex tkun tista' tissaffa l-baqta. Ir-reputazzjoni u l-karattru tradizzjonali tal-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) joħorġu ċar mill-pożizzjoni importanti li dan ilu jokkupa fil-ħajja tal-abitanti tal-gżira ta' Kos u fid-dieta tagħhom, u mill-proċess speċifiku tal-produzzjoni tiegħu, li l-għarfien u l-kompetenza lokali dwaru jingħaddew minn ġenerazzjoni għall-oħra. Ir-reputazzjoni tal-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) tal-gżira ta' Kos hija marbuta b'mod intrinsiku mar-reputazzjoni tal-inbejjed ta' din il-gżira, li l-karfa tagħhom kienet, u għadha sal-ġurnata tal-lum, tintuża biex tiġi prodotta l-famuża "possia" li fiha l-ġobon abjad mill-ħalib tal-mogħoż u/jew tan-nagħaġ jitgħaddas u jiġi mmaturat. Hija proprju din il-maturazzjoni fil-karfa li tintensifika l-karatteristiċi tal-kwalità tal-ġobon. Minħabba l-karatteristiċi distinti tiegħu, il-ġobon tat-tip "Κρασοτύρι Κω" (Krasotiri Ko)/"Τυρί της Πόσιας" (Tiri tis Possias) kiseb reputazzjoni tajba ferm fil-komunità lokali tal-gżira ta' Kos, kif ukoll fil-bqija tal-Greċja. Dan huwa evidenti mill-għadd ta' referenzi għalih fuq siti web li fihom tingħata informazzjoni dwar l-ikel Grieg u r-riċetti tradizzjonali, fi tributi minn koki famużi u f'artikli fil-gazzetti lokali. Huwa jifforma parti mill-menu tal-"Kolazzjon Grieg" fil-lukandi tal-gżira u jifforma parti mill-firxa ta' prodotti tar-Reġjun tal-Eġew tan-Nofsinhar, li tinkludi b'mod ewlieni prodotti li għandhom DOP. Dan huwa xhieda tar-reputazzjoni li dan it-tip ta' ġobon igawdi minnha fis-suq Grieg. Ir-reputazzjoni tal-prodott u r-rabta mill-qrib tiegħu mal-gżira ta' Kos hija evidenti wkoll mir-referenzi li ġejjin: "Taħt it-Torok u t-Taljani, peress li t-trobbija tal-annimali kienet stabbilita sew fil-muntanji, minħabba li l-imqawel tal-annimali kienu ġew ittrasferiti hemmhekk, kienu jiġu prodotti wkoll kwantitajiet kbar ta' ġobon. Ftit minn dan il-ġobon kien jiġi esportat. Il-gżira ta' Kos qatt ma impurtat ġobon minn barra l-gżira… Il-ġobon kien jitgħaddas fil-"possa" (karfa tal-inbid li kienet ħamra)… konna ngħaddsu l-ġobon fil-"possa" u kellna ġobon aħmar… Il-ħwienet tal-merċa u l-uffiċjali Ottomani kienu jpoġġu l-ġobon kollu li ma jkunx inbiegħ fi btieti tal-"possa" u jbigħuh fix-xitwa jew inkella jesportawh. Taħt it-Torok, kien jiġi esportat ħafna ġobon". Din is-silta turi kif ir-reputazzjoni li l-ġobon kien kiseb kienet ibbażata fuq il-metodu partikulari ta' produzzjoni tal-maturazzjoni fil-karfa tal-inbid. Din il-prattika tradizzjonali għadha ssir illum ukoll u tirrappreżenta sekli ta' tradizzjoni; ir-referenza li ġejja fil-Volum 7 tal-ġurnal Ta Koaka (li huwa ġurnal dwar l-istorja, l-arkeoloġija u l-folklor tal-gżira ta' Kos), ippubblikat fl-2003 f'Kos mis-Soċjetà Kos Filitas: "Ħafna vjaġġaturi barranin li għaddew mill-gżira ta' Kos fis-sekli 18 u 19 semmew il-vinji abbundanti tal-gżira u l-inbid eċċellenti tagħha, li l-karfa tiegħu kienet tintuża biex tiġi prodotta l-famuża "possa". Forsi l-kelma "possa" ġejja mil-Latin "possum" li tfisser "nista'" jew "huwa possibbli". Ir-rgħajja tal-gżira kienu jgħaddsu d-diversi ġobnijiet tagħhom fil-karfa tal-inbid. Dan ma kinux jagħmluh biss biex jippreservawhom għal perjodu aktar twil, iżda wkoll biex jagħtuhom it-togħma unika tat-"tiri tis possas" eċċellenti."; fil-ktieb tiegħu tal-2004 intitolat "Cheesemaking" (Il-produzzjoni tal-ġobon), il-lettur tat-trobbija tal-bhejjem tal-ħalib G.P.A. Anifadaki jsemmi li l-ġobon tat-tip Krasotiri prodott fil-gżira ta' Kos, li huwa magħruf ukoll bħala ġobon tal-karfa tal-inbid, jitgħaddas fil-karfa tal-inbid; ir-referenza għall-ġobon tat-tip Krasotiri mill-gżira ta' Kos fuq is-sit web www.gastronomos.gr bħala verżjoni moderna ta' ġobon tal-karfa tal-inbid antik; ir-referenza fuq is-sit web www.olivemagazine.gr għat-togħma rari tal-ġobon tat-tip Krasotiri li ġej mill-gżira ta' Kos; ir-referenza fuq is-sit web www.aegeanews.gr għall-firxa ta' prodotti tar-Reġjun tal-Eġew tan-Nofsinhar għall-2014 sal-2020, li tinkludi l-ġobon tat-tip Krasotiri Ko; artiklu fuq is-sit web ta' espert magħruf sew fl-ikel Grieg (mirsinicooking) dwar il-karatteristiċi organolettiċi speċifiċi tal-ġobon tat-tip Krasotiri; artiklu fuq is-sit web tal-kok Grieg famuż Ilias Mamalakis dwar il-ġobon tat-tip Krasotiri (it-togħma, il-lewn u l-proċess ta' produzzjoni speċjali tiegħu); ir-riċetta tradizzjonali tat-"tiropita" (qassata tal-ġobon) bil-ġobon tal-karfa tal-inbid, li tinsab fil-ktieb ta' Argiro Hartofili msejjaħ "Riċetti tradizzjonali u moderni mill-gżira ta' Kos"; (it-tieni subparagrafu tal-Artikolu 6(1) ta' dan ir-Regolament)
Extracted from C_283_2019.html